น้ำยาซักผ้าเปื้อนมือตอนไปซักเครื่องหยอดเหรียญค่ะ อยากทราบว่าอันตรายมั้ยคะ เพราะไม่มีน้ำล้างมือด้วย แล้วถ้าตอนเติมน้ำยาซักผ้าใส่ขวดแล้วหกลงพื้น แต่เรายังไม่ได้ทำความสะอาดละค่ะ ถ้าเราไปเดินเหยียบซ้ำ จะเป็นอันตรายมั้ยคะ ขอบค่ะ
สวัสดีค่ะ การเอามือไปโดนน้ำยาซักผ้านั้น อาจจะทำให้เกิดอาการระคายเคืองชั่วคราวที่มือได้ มากน้อยต่างกันขึ้นกับความรุนแรงของสารเคมีในน้ำยาซักผ้า ความนานในการโดน ปริมาณของน้ำยาซักผ้า หรือจากตัวผิวเราเองที่เป็นคนผิวแพ้ง่าย ผิวมีแผลเปิดอยู่แล้วหรือเปล่าส่วนอันตรายอย่างอื่นจากที่กล่าวมา ยังนึกถึงได้น้อย หากหลังจากนั้นได้มีน้ำล้างมือ ก็รีบใช้น้ำล้างมือให้สะอาด สังเกตอาการ ถ้ามีอาการคัน ระคายเคืองรุนแรงมากขึ้น ก็ควรไปพบแพทย์เพื่อตรวจเพิ่มเติม แต่จากที่กล่าวมาคิดว่าไม่น่าจะมีอาการรุนแรงหรือมีอันตรายอะไรชัดเจนค่ะ